Հասկանալի է, որ անխտիր բոլոր ուսանող­ները, գրողները, ուսուցիչները, լեզվաբաններն ու գրականագետները չէ որ այդպես են խոսում, սակայն սղագրված փաստերի առատությունը ասում է, որ բերված նմուշները անպայման բնորոշ են հիշյալ զբաղմունքների տեր մարդկանցից շատերի «սովորական» խոսակցական հայերենին։ Մենք բերեցինք մեր ունեցած նմուշների մի մասը միայն, ըստ որում, բերվածները բնավ էլ ամենից ավելի արտառոցները չեն, իսկ ով որևէ տարակույս ունի այս կապակցությամբ, կա­րող է ինքը սղագրել կամ ձայնագրել (իհարկե՝ աննկատ) համապատասխան զբաղմունքի տեր մարդկանց խոսակցությունները կամ ուղղակի ու­շադիր հետևել այդ մարդկանց, ինչպես և իր սե­փական բանավոր խոսքին. հիմնականում պատ­կերը կհամապատասխանի վերը բերվածին։